སམྨཱ་ས་མུརྫྙྰ་ནཱི། སིདྡྷནྟ་མེ་མནྟྲ་པཱ་ནཱཿཧཱུྃ་ཧཱ། ཞེས་དང༌། ལུགས་གཅིག་ལ། ཨིཊྚེ། ཝཊྚེ། ནཊྚེ། ཀུ་ནཊྚེ། ཊ་ཀེ ཐ་ཀེ ཐ་ར་ཀེ ཨུ་རུ་མ་ཏི། རུ་རུ་མ་ཏི། རུ་རུ་ཧི་ལི་མི་
༈ ལི༑ སརྦརྫྙྰ། ལྕི་བི་ས་དགྒ། ན་མཿསམྨ། ས་མ་བུདྡྷ་ནཱཾ། སིདྡྷནྟུ་མེ་མནྟྲ་པཱ་དཱསྭཱ་ཧཱ། ཕྱི་མ་འདི་ལེགས་སྦྱར་གྱི་ལུགས་ཤས་ཆེ་བར་བཞེད་དོ། ཞེས་པ་བརྒྱ་རྩ་ལ་སོགས་ཅི་ནུས་བཟླ། །གསུམ་པ་དེ་མཐར་དགེ་བ་བསྔོ་བ་ནི། །དགེ་བ་འདི་ཡིས་བདག་སོགས་
འགྲོ་བ་རྣམས། །འཆི་མེད་ཚེ་ཡི་དངོས་གྲུབ་ཐོབ་གྱུར་ནས། བྱང་ཆུབ་སྤྱོད་པ་རྒྱ་མཚོ་ལེགས་སྤྱད་ཅིང་། །བསྟན་དང་སེམས་ཅན་ཕན་པ་བསྒྲུབ་པར་ཤོག །བླ་མེད་བླ་མའི་ཐུགས་རྗེ་ལ་སོགས་པས། །བསྔོས་པ་འགྲུབ་པའི་བདེན་སྟོབས་བརྗོད་པར་
བྱ༑ །གཟུངས་སྔགས་ཟབ་མོའི་རང་བཞིན་རྣོ་དཔལ་དང་། །རྩུབ་མོའི་རེག་བྱ་འཛིན་པར་མི་བྱེད་མོད། །འཆི་བདག་ཆད་པའི་ནུས་པ་སྐད་ཅིག་ཉིད། །ཕྱེ་མར་བདར་བའི་ནུས་པ་རྫོགས་གྱུར་ཅིག །ཅེས་སྒྲ་མི་སྙན་གྱྀ་རང་གཟུངས་ཀྱི་གདམས་པའི་
497

གསལ་བྱེད་ཡིད་ཆེས་སུམ་ལྡན་ཞེས་བྱ་བ་འདི་ནི། འདིའི་སྐོར་གྱི་ཡིག་ཆ་ལོ་རྒྱུས་ཡོད་མེད་དང་། ཞལ་ཤེས་ཅན་སོགས་མང་ཞིག་ཐོས་ཀྱང་སྔགས་ཀྱི་ཚིག་ལ་སྔར་ནས་མ་དག་པའི་རྒྱུན་ཞུགས་པ་ཕལ
གཅོད་དཀའ་བར་མཆིས་པར། བསླབ་བཏུས་ནས་འབྱུང་བ་དང་ས་སྐྱ་ལོ་རྩྭ་བའི་གསུང་བཞིན་ངོར་ཆེན་ཐམས་ཅད་མཁྱེན་པ་དཀོན་མཆོག་ལྷུན་གྲུབ་པས་ལེགས་སྦྱར་དང་ཟུར་ཆག་གི་ལུགས་ཀྱི་ཞུས་དག་སོ་སོར་མཛད་པ་དང་། ཞ་ལུ་ལོ་ཆེན་གྱིས་ཞུས་
དག་མཛད་པ་སྐད་གཉིས་སྨྲ་བའི་དབང་པོ་སི་ཏུ་ཆོས་ཀྱི་འབྱུང་གནས་པའི་ཐུགས་ལ་མངའ་བའི་ལུང་བཅས་ལེགས་པར་ནོས་ནས་དེ་དག་གཙོར་བཟུང་གི་ཞུས་བསྟུན་དང་བཅས་ཏེ་ཉམས་སུ་བླང་བདེ་བནྡེ་ཚུལ་ཁྲིམས་རིན་ཆེན་དུ་བོད་པས་ལྷུན་གྲུབ་སྟེང་གི་
རྒྱལ་ཁབ་ཏུ་བྲིས་པ་ཨཱ་ཡུརྦ་སྟར་བྷ་བ་ཏུ།། ༈ །འཆི་མེད་རང་གཟུངས་ཀྱི་བརྒྱུད་པའི་གསོལ་འདེབས་རིང་འཚོའི་དཔལ་སྟེར་ཞེས་བྱ་བ་བཞུགས་སོ། །ན་མོ་གུ་རུ་བྷྱཿ །དགྲ་བཅོམ་འཆི་མེད་དབང་པོ་མ་ཏི་ཤྲཱི། །འཆི་མེད་གྲུབ་པ་ཧཾ་དུ་ཙནྡྲ་*
ཆེ༑ །རིག་སྔགས་གྲུབ་པ་དར་མ་གྲགས་ཀྱི་ཞབས། །གསོལ་བ་འདེབས་སོ་འཆི་མེད་དངོས་གྲུབ་སྩོལ། །རྟེན་འབྲེལ་མཆོག་བརྙེས་དཔལ་ཆེན་རྒྱལ་བ་གྲུབ། །གྲུབ་མཆོག་དམ་པ་ཡེ་ཤེས་རྒྱལ་པོའི་ཞབས། །ཡོན་ཏན་མཆོག་མངའ་སློབ་དཔོན་ཤེས་
རབ་གྲགས། །གསོལ་བ་འདེབས་སོ༴ །རྡོ་རྗེའི་སྐུ་བརྙེས་ཛྙཱ་ན་སིདྡྷི་ཆེ། །ཚད་མར་གྱུར་པའི་སྐྱེས་མཆོག་བསོད་ནམས་མགོན། །རིན་ཆེན་བསྟན་པའི་མངའ་བདག་སེང་གེའི་མཚན། །གསོལ་བ༴ །རྩོད་དུས་ཀུན་མཁྱེན་གཉིས་པ་རིན་ཆེན་གྲུབ། །
སྒྲུབ་ཐབས་ཀུན་བཏུས་

আ
།དེ་སྲས་སྐད་གཉིས་སྨྲ་བ་རིན་རྣམ་པ། །མཁས་པའི་དབང་པོ་བཀྲ་ཤིས་རིན་ཆེན་ཞབས། །གསོལ་བ༴ །སྙིགས་དུས་ཐམས་ཅད་མཁྱེན་པ་ཀུན་དགའི་མཚན། །མཁས་ཤིང་གྲུབ་བརྙེས་དཀོན་མཆོག་རྒྱལ་མཚན་
དཔལ༑ །མཁྱེན་བརྩེའི་མངའ་བདག་སངས་རྒྱས་རིན་ཆེན་རྗེ། །གསོལ་བ༴ །འཆི་མེད་རིགས་འཁྲུངས་ཀུན་དགའ་བསོད་ནམས་དང་། །སྨྲ་བའི་ཉི་མ་དཀོན་མཆོག་ལྷུན་གྲུབ་ཞབས། །ཐར་འདོད་ཡོངས་ཀྱི་དེད་དཔོན་བྲང་ཏི་པ། །གསོལ་བ༴ །
གསུང་རབ་རྒྱ་མཚོའི་མཐར་སོན་སྒྲུབ་ཁང་པ། །བརྟན་མཁས་ཡོན་ཏན་ཡོངས་རྫོགས་དཔལ་མཆོག་ཞབས། །འབྲེལ་ཚད་དོན་ལྡན་སངས་རྒྱས་ཕུན་ཚོགས་ལ། །གསོལ་བ༴ །ཏིང་འཛིན་གཡེལ་མེད་བསོད་ནམས་དཔལ་ལྡན་དང་། །དྲེགས་ལྡན་
གཙུག་གི་ནོར་བུ་དཔལ་ཆོས་ཞབས། །གཞན་དོན་ལྷུར་མཛད་རིན་ཆེན་མཆོག་གྲུབ་ལ། །གསོལ་བ༴ །སྒྲུབ་ལ་རབ་བརྩོན་འཇམ་དབྱངས་བསྟན་འཛིན་དང་། །སྡོམ་བརྩོན་འདུས་པའི་གཙོ་བོ་པུནྱེའི་.མཁན་ཆེན་བསོད་ནམས་དཔལ་འབྱོར། མཚན། །དཔལ་
ལྡན་ལུང་རྟོགས་ཆོས་ཀྱི་རྒྱལ་མཚན་ཆེར། །གསོལ་བ༴ །གཞན་ཡང་བརྒྱུད་པའི་བཀའ་བབ་ཐ་དད་པའི། །མཁས་གྲུབ་དམ་པ་རྣམས་དང་རིག་སྔགས་མཆོག །དངོས་སུ་འདོམས་མཁས་དྲིན་ཅན་བླ་མ་ལ། །གསོལ་བ་འདེབས་སོ་འཆི་མེད་དངོས་
གྲུབ་སྩོལ། །སྒོམ་བཟླས་ཉམས་སུ་བསྟར་བའི་མོད་ཉིད་ལ། །བཅུད་ལེན་གྲུབ་པ་ཇི་བཞིན་ལང་ཚོ་འབར། །རྡོ་རྗེའི་སྲོག་རྩ་འགྲུབ་ཅིང་ལུས་སེམས་ཀྱི། །དྭངས་མ་ཡི་གེའི་དབྱིབས་སུ་བརྟན་པར་ཤོག །དེ་མཐུས་ཕྱི་ནང་འབྱུང་བཞི་འཁྲུགས་པ་
499

སྒྲུབ་ཐབས་ཀུན་བཏུས་
དང་༑ །གཟུགས་ཅན་གཟུགས་མེད་ཉེར་འཚེས་མི་ཚུགས་པར། །དྲི་མེད་ལུང་ལས་ལུས་སྲུང་རིག་སྔགས་ཤེས། །ཡང་ཡང་བསྔགས་པའི་བདེན་པ་མངོན་གྱུར་ཤོག །ཚེ་འདིར་ཐེག་མཆོག་སྒྲུབ་པ་མཐར་ཕྱིན་ནས། །རྒྱ་ཚད་བཀོད་པ་བྱིས་བློའི་ཡུལ་
མིན་པའི། །ཞིང་ཁམས་མཆོག་ཏུ་ཚེ་དཔག་མེད་མགོན་གྱི། །ཡོན་ཏན་ཀུན་རྫོགས་སངས་རྒྱས་འགྱུར་པར་ཤོག །ཅེས་པ་འདི་ནི་ལོག་འཚོའི་ཁུར་གྱིས་ནོན་པའི་བླ་གཟུགས་ངག་དབང་ལེགས་གྲུབ་ཀྱིས་ངོར་ཆེན་དཀོན་མཆོག་ལྷུན་གྲུབ་ཀྱི་གསན་ཡིག་
ཚིགས་བཅད་མའི་ཁ་བསྐངས་ཏེ། རྗེ་བླ་མ་ཀུན་མཁྱེན་མཁྱེན་བརྩེའི་ཞབས་ཀྱི་སྐུའི་རིམ་གྲོར་དམིགས་ནས་སྒོ་གསུམ་འཇུག་པ་གཅིག་ཏུ་བསྒྲིལ་ནས་གསོལ་བ་བཏབ་པའོ། །སརྦ་དཱ་མངྒ་ལཾ།། ༈ །།འཆི་མེད་རང་གཟུངས་ཀྱི་སྒྲོམ་བཟླས་སྙིང་
པོར་དྲིལ་བ་ཚེ་སྲོག་རྡོ་རྗེར་བསྒྲུབ་པའི་བཅུད་ལེན་ཞེས་བྱ་བ་བཞུགས་སོ། །ཨོཾ་སྭ་སྟི་སིདྡྷ། རྨད་དུ་བྱུང་བའི་སློབ་དཔོན་ཆེན་པོ་ཞི་བ་ལྷས་བྱང་ཆུབ་སེམས་དཔའི་བསླབ་པ་ཀུན་ལས་བཏུས་པར། འཇིགས་པ་ཐམས་ཅད་ལས་སྲུང་བའི་ཕྱིར་རིག་སྔགས་
འཆང་གི་སྡེ་སྣོད་ལས་བྱུང་བའི་ཚེ་རབས་མཐའ་ཡས་པ་དྲན་པར་འགྱུར་བའི་རྒྱུ་མཐུ་ཆེ་བའི་ཡི་གེ་ལྔ་བཅུ་རྩ་བདུན་པོ་འདི་ལ་ཡང་སྦྱར་བར་བྱའོ། །ཞེས་ལུས་སྲུང་བའི་རིག་སྔགས་ཐམས་ཅད་ཀྱི་མཆོག་ཏུ་གསུངས་ཤིང་། །གཞན་དུ་སྒྲ་མི་སྙན་པའི་འཆི་
མེད་ཀྱི་རང་གཟུངས་ཞེས་ཡོངས་སུ་གྲགས་པའི་གདམས་པ་ཟབ་མོ་འདི་ལ་རིང་བརྒྱུད་དང་། ཉེ་བརྒྱུད་ཀྱི་བཀའ་སྲོལ་ཐ་དད་པ་དང་། །སྔ་མ་ལའང་ལོ་རྒྱུས་དང་། །སྔགས་དང་། དམིགས་པའི་ཁྱད་པར་ཅུང་ཟད་མི་འདྲ་བ་མང་དུ་འབྱུང་བ་
500

དྲུག་
།ལས། འདིར་རེ་ཞིག་རང་གི་བླ་མ་ལས་ཐོབ་པའི་ཉམས་ལེན་ཕྱོགས་གཅིག་པ་དག་མདོར་བསྡུས་སུ་བྱ་བའི་ཚུལ་ལའང་གཉིས་ཏེ། དང་པོ་ཚེ་སྒྲུབ་གཙོ་བོར་བྱེད་ན། ཐོ་རངས་བྱ་ཁ་ཏའི་སྐད་མ་བསྒྲགས་པའི་དུས་སུ་བདེ་
བའི་སྟན་ལ་བསམ་གཏན་གྱི་སྤྱོད་ལམ་དང་ལྡན་པས་འཁོད་དེ། སྐྱབས་སེམས་ཚད་མེད་བཞི་བསྒོམ་པ་རྣམས་སྤྱི་ལྟར་སྔོན་དུ་འགྲོ་བས། ཨོཾ་སྭ་བྷཱ་བ་ཤུདྡྷསརྦ་དྷརྨཱསྭ་བྷཻ་བ་ཤུདྡྷེ྅ཧཾ། སྟོང་པའི་ངང་ལས་ལྕགས་ཀྱི་པདྨ་འདབ་མ་བརྒྱད་པའི་སྟེང་
དུ༑ རང་ཉིད་སྐད་ཅིག་གིས་མགོན་པོ་ཚེ་དཔག་ཏུ་མེད་པ་སྐུ་མདོག་དམར་པོ་ཞལ་གཅིག་ཕྱག་གཉིས་མཉམ་གཞག་གི་སྟེང་ན་འཆི་མེད་བདུད་རྩིས་གང་བའི་ཚེའི་བུམ་པ་བསྣམས་པ། དར་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་ཅིང་འོད་ཟེར་སྣ་
ཚོགས་པའི་རྒྱབ་ཡོལ་ཅན། །ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ། སྣང་ལ་རང་བཞིན་མེད་པའི་སྐུ་ཅན་དུ་གསལ་བའི་སྤྱི་བོར་པད་ཟླའི་གདན་ལ་རང་འདྲ་བའི་ཚེ་དཔག་མེད་མཚན་དཔེའི་གཟི་བྱིན་གྱི་དཔལ་མཆོག་ཏུ་འབར་བ། རང་གི་སྤྱི་བོ་
ནས་གསང་གནས་ཀྱི་བར་ལ་ལྕགས་ཀྱི་སྲོག་པ་རྩ་མདའ་སྨྱུག་ཙམ་པ་སྐྱ་ཁོལ་བ་གཅིག་གི་ནང་ན་སྲོག་རླུང་དམར་ལྗང་ཁྱུག་གེ་བས་གང་བའི་ཕྱི་རོལ་གྱི་ཕྱོགས་བཞིར་གཟུངས་སྔགས་རྣམས་བདུད་རྩིའི་ཟིལ་པ་ཕྲམ་མེར་གནས་པའི་དབུས་སུ་རང་སེམས་
ཀྱི་ངོ་བོ་ཧཱུྃ་མཐིང་ག་འོད་ཟེར་འབར་བ། སྤྱི་བོའི་ཚེ་དཔག་མེད་ལ་གུས་འདུད་དུང་པ་ཞིག་བྱས་པས་ཐུགས་ཀ་ནས་འོད་ཟེར་ཕྱོགས་བཅུར་འཕྲོས། རང་གི་བླ་ཚེ་ཆད་ཉམས་ཡར་བ་དང་འབྱུང་བ་བཞིའི་དྭངས་བཅུད། འཇིག་རྟེན་དང་འཇིག་རྟེན་ལས་
501

འདས་པའི་ཚེ་བསོད་དཔལ་འབྱོར་ཡེ་ཤེས་ཡོན་ཏན་ཐམས་ཅད་བསྡུས་ནས་ཕྱག་གི་བུམ་པའི་ནང་དུ་ཞུགས། ཞུ་ཞིང་ལུད་པའི་བདུད་རྩིའི་རྒྱུན་སྤྱི་བོར་ཚངས་པའི་བུ་ག་ནས་མར་བྱུང་། ལུས་ཐམས་ཅད་དང་ཁྱད་པར་དབུ་མའི་ནང་ཐམས་ཅད་གང་བས་
དུས་མ་ཡིན་པའི་འཆི་བའི་འཇིགས་པ་སྦྱངས། འཆི་མེད་ཚེའི་དངོས་གྲུབ་ཐོབ་པར་གྱུར། ཅེས་བརྗོད་ཅིང་བསམས་ལ། ན་མོ་བུདྡྷ་ཡ། ན་མོ་དྷརྨཱ་ཡ། ན་མཿསངྒྷ་ཡ། ཏདྱ་ཐཱ། ཨིཊྚེ། བཊྚེ། ནཊྚེ། ཀུ་ནཊྚེ། ཊཀྐེ། ཋཀྐེ། ཋ་རཀྐེ། ཨུ་
རུ་མ་ཏི། རུ་རུ་མ་ཏི། རུ་རུ་ཧིལླི་མིལླཾ། སབྦ་ཛྙཱ། དུ་པདགྒ། ནམཿསབྦ། སམྨས་མུདྡྷ་ནི། སིནྡྷུ་མེ་མནྟྲ་པཱ་ནཱཿསྭཱ་ཧཱ། འདིའི་ཨིཊྚེ་མན་ཡི་གེ་ལྔ་བཅུ་རྩ་བདུན་ཡོད། ཞེས་བརྒྱ་རྩ་ལ་སོགས་པ་ཅི་ཙམ་ནུས་པ་ཚིག་གཞན་གྱིས་བར་མ་ཆོད་པར་བཟླས་པའི་
མཐར༑ དགེ་བ་འདི་ཡིས་མྱུར་དུ་བདག །འཆི་མེེད་རིག་འཛིན་འགྲུབ་གྱུར་ནས། །ཞེས་སོགས་བསྔོ་སྨོན་ཤིས་བརྗོད་བྱའོ། །གཉིས་པ་སྲུང་བ་གཙོ་བོར་བྱེད་ན། སྲོད་འཁོར་གྱི་དུས་སྐྱབས་སེམས་ཚད་མེད་བཞི་བསྒོམ་པ་སྔོན་དུ་འགྲོ་བས། རང་ཐ་
མལ་དུ་གནས་པའི་སྙིང་གར་པདྨ་དཀར་པོ་འདབ་མ་བཞི་པའི་ལྟེ་བར་སེམས་ཉིད་ཀྱི་ངོ་བོ་ཧཱུྃ་མཐིང་ག་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས་ལྷ་མིའི་རིག་འཛིན་རྣམས་ཀྱི་ཚེ་དང་བསོད་ནམས། སངས་རྒྱས་དང་བྱང་ཆུབ་
སེམས་དཔའ་རྣམས་ཀྱི་ཐུགས་རྗེའི་བྱིན་རླབས་ནུས་མཐུ་སོགས་སྲིད་ཞིའི་དྭངས་བཅུད་ཐམས་ཅད་སྤྱན་དྲངས་ནས་ཧཱུྃ་ལ་ཐིམ། དེ་ཡོངས་སུ་གྱུར་པ་ལས་རང་ལུས་སྐད་ཅིག་གིས་གནམ་ལྕགས་ཀྱི་རྡོ་རྗེ་རྩེ་ལྔ་པ་གྱེན་དུ་ལངས་པ་ལས་ཡེ་ཤེས་ཀྱི་མེ་འབར་
སྒྲུབ་ཐབས་ཀུན་བཏུས་

F
503
আ
།བས་མི་མཐུན་པའི་ཕྱོགས་ཐམས་ཅད་སྲེག་པར་བྱེད་པའི་ལྟེ་བ་སྦུབས་སྟོང་གི་དབུས་སུ་རང་སེམས་ཉི་མ་ལ་གནས་པའི་ཧཱུྃ་ཡིག་མཐིང་ག་དྲི་མ་མེད་པའི་འོད་ཟེར་ཁ་དོག་སྣ་ཚོགས་པ་འཕྲོ་བའི་མཐར་སྔགས་ཀྱི་ཕྲེང་བ་དཀར་པོ་
གཡས་བསྐོར་དུ་འཁོར་བ་ལས་འོད་ཟེར་འཕྲོས། རྩ་བརྒྱུད་ཀྱི་བླ་མ་ཡི་དམ་དཔའ་བོ་མཁའ་འགྲོ་ཆོས་སྐྱོང་སྲུང་མ་དང་བཅས་པའི་བྱིན་རླབས་ནུས་མཐུ་གཟི་བརྗིད་ཐམས་ཅད་དང་། ཁམས་གསུམ་གྱི་སེམས་ཅན་རྣམས་ཀྱི་ཚེ་དཔལ་བསོད་
ནམས༑ བཀྲག་དང་གཟི་མདངས། འབྱུང་བ་བཞིའི་དྭངས་བཅུད། ཉི་མ་དང་ཟླ་བའི་གཟི་བརྗིད་དང་བཅས་པ་འོད་ཟེར་གྱི་སྣ་ལ་སྤྱན་དྲངས་ཏེ་རྡོ་རྗེའི་ལྟེ་བའི་ས་བོན་དང་སྔགས་ཕྲེང་ལ་ཐིམ་པས། རང་གི་དུས་མ་ཡིན་པའི་འཆི་བའི་འཇིགས་པ་ཐམས་
ཅད་སྦྱངས།
གཟི་བརྗིད་དང་ནུས་སྟོབས་ཕུན་སུམ་ཚོགས་པ་དང་ལྡན་པའི་འཆི་མེད་ཚེའི་རིག་འཛིན་འགྲུབ་པར་གྱུར། ཅེས་དམིགས་ལ་སྔགས་ཀྱི་ཕྲེང་བར་ཡིད་རྩེ་གཅིག་ཏུ་གཏད་དེ་ཅི་ནུས་བཟླས་མཐར་བསྔོ་སྨོན་སོགས་བྱའོ། །རིམ་པ་གཉིས་པོ་འདི་
དག་ཀྱང་ཚེ་སྒྲུབ་དང་སྲུང་བའི་དམིགས་པ་གཙོ་ཆེ་བ་ཙམ་གྱི་སྒོ་ནས་དེ་ལྟར་སྨོས་པ་ལས། དོན་དུ་གཉིས་ཀའང་ཚེ་སྒྲུབ་ཀྱི་མཆོག་ཡིན་པས་རང་གང་མོས་ཤིག་ཤིན་ཏུ་གསང་བའི་སྒོ་ནས་ཆག་མེད་དུ་ཉམས་སུ་བླངས་པ་ཁོ་ནས་དོན་འགྲུབ་ཅིང་། དུས་
ཀྱི་ངེས་པའང་དམིགས་བསལ་མ་བྱུང་ན་ཉི་མ་ནུབ་ཁ་མ་གཏོགས་ནམ་ཉམས་སུ་བླང་ཡང་རུང་བར་གསུངས་སོ། །ཡང་འདིའི་སྒོ་ནས་འཆི་ལྟས་སོགས་ཟློག་པའི་སླད་དུ་བསྙེན་པ་དམིགས་བསལ་བཏང་བར་འདོད་ན། ཟླ་བ་གང་ཡང་རུང་བའི་ཡར་ངོའི་
བདུ

ཚེས་གཅིག་ནས་བརྩམས་ཏེ་ཞག་བདུན་དུ་མཚམས་ཤིན་ཏུ་དམ་པར་བཅད་ལ་གོང་གི་དམིགས་པ་གཉིས་རང་གང་མོས་སམ། གཉིས་ཀ་ཉམས་སུ་ལེན་ན། སྔ་དྲོའི་ཐུན་ལ་ཚེ་སྒྲུབ་དང་། ཕྱི་ཐུན་ལ་སྲུང་བ་གཙོ་བོར་བྱས་ཏེ་སྨྲ་བ་གཞན་སྤངས་ལ་ཐུན་
བཞི་སོགས་ཀྱི་རིམ་པས་སྒོམ་བཟླས་རྩེ་གཅིག་ཏུ་འབད་པ་ན། ཐོག་མར་རྨི་ལམ་ངན་པ་དང་། ཆོ་འཕྲུལ་ཆེར་འགྲོ་བ་བྱུང་ན་བར་ཆད་ཀྱི་སློང་ཡིན་པས་མ་འཇིགས་པར་བྱ། དེེ་ནས་རྨི་ལྟས་ཇི་བཟང་དུ་འགྲོ་སྟེ། ཉི་མ་ཤར་བ་དང་། ནམ་ལངས་པ་
དང་༑ མེ་ཏོག་འཐུ་བ་དང་། གྲུ་དང་གཟིངས་ལས་བརྒལ་བ་དང་། ནམ་མཁའ་ལ་འཕུར་བ་དང་། རི་མཐོན་པོར་ཕྱིན་པ་དང་། མཁར་གྱི་རྩེ་དང་། མཆོད་རྟེན་གྱི་རྩེ་ལ་འདུག་པ་དང་། སྐས་དང་ལྕགས་ཐག་ལ་འཛེགས་པ་དང་། གྱེན་ལ་ཕྱིན་པ་
སོགས་དགེ་བའི་མཚན་མ་རྨི་ན་དངོས་གྲུབ་ཐོབ་པའི་ལྟས་སུ་ཤེས་པར་བྱའོ། །དེ་ལྟ་བུའི་རྒྱུན་དང་དུས་ཀྱི་ཉམས་ལེན་ལ་བརྩོན་པས་ལུས་ཀྱི་ཤེད་སྐྱེ་ཞིང་ཁམས་བདེ། རིག་པ་དྭངས་ཤིང་དགེ་སྦྱོར་འཕེལ།- མདངས་དང་གཟི་བརྗིད་ཆེ་བ་སོགས་ཡོན་
ཏན་བསམ་གྱིས་མི་ཁྱབ་ཅིང་། མི་མཐུན་པའི་ཕྱོགས་ཐམས་ཅད་སྲུང་ཞིང་ཞི་བ་དང་། ཕྱིར་ཟློག་པའི་མཆོག་ཏུ་འགྱུར། ཁྱད་པར་དུས་མ་ཡིན་པའི་འཆི་བའི་འཇིགས་པ་མཐའ་དག་ཞི་ཞིང་འཆི་མེད་ཚེའི་རིག་འཛིན་འགྲུབ་པར་འགྱུར་བ་ནི་ངེས་པའོ། །
ཞེས་པའང་བྱ་བྲལ་བ་འཇམ་དབྱངས་མཁྱེན་བརྩེའི་དབང་པོས་གཅིག་ཏུ་གཞན་ལ་ཕན་པར་འདོད་པའི་བསམ་པ་ཁོ་ནས་བླ་མ་ལས་ཐོས་པ་དང་། ཡིག་རྙིང་གསལ་བྱེད་དང་བཅས་པའི་དགོངས་བཅུད་སྙིང་པོར་དྲིལ་ཏེ་སྦྱར་བ་འདིས་ཀྱང་འགྲོ་ཀུན་འཆི་མེད་
སྒྲུབ་ཐབས་ཀུན་བཏུས་

3
عنا
།གྲུབ་པའི་རིག་འཛིན་གྱི་གོ་འཕང་ལ་འདོད་རྒུར་རྩེན་པའི་རྒྱུར་གྱུར་ཅིག །ཨཱ་ཡུརྫ